text: У кантэксце набліжэння Божага Нараджэння, давайце чытаць дзецям розныя казкі і гісторыі, якія цудоўна апісваюць час чакання і пошукаў Езуса.
  З першага панядзелка Адвэнту Касцёл запрашае ўсіх удзельнічаць у святых Імшах у гонар Найсвяцейшай Панны Марыі, якія традыцыйна называюць Раратамі. Хоць звычайна яны адбываюцца падчас усходу сонца, дзеці ахвотна ўдзельнічаюць у святой Імшы. Многія прыносяць на літургію лампадкі (часта зробленыя сваімі рукамі), становячыся такім чынам сведкамі Хрыстовага святла, якое яны нясуць у сваім сэрцы. Магчыма, сёлета, нягледзячы на ​​санітарныя абмежаванні, вы зможаце выбрацца на такую літургію хоць адзін-два разы? Ёсць таксама трансляцыі з Раратаў, якія вы можаце паглядзець разам са сваімі дзецьмі.
  Дзіця, чулае да розных няшчасцяў людзей, часта адчувае сваё бяссілле. Варта заахвочваць дзетак праяўляць міласэрнасць да патрабуючых па меры сваіх сілаў. Можна, напрыклад, даць штосьці з ежы бяздомнаму, наведаць хворага, дапамагчы пажылому чалавеку ў хатніх справах: прыбрацца ў яго хаце, на падворку або напісаць ліст…